cyanic-selkie/wikianc huggingface dataset:
เดอะทันเดอเรอร์
เดอะทันเดอเรอร์ (The Thunderer) เป็นเพลงมาร์ชผลงานประพันธ์ของจอห์น ฟิลิป ซูซาในปี ค.ศ. 1889 เป็นผลงานชิ้นหนึ่งที่มีชื่อเสียงที่สุดของซูซา เคยใช้เป็นเพลงธีมในรายงานข่าวการเลือกตั้งของสถานีโทรทัศน์เอบีซี นิวส์ ในช่วงปี ค.ศ 1968–1972
รายพระนามจักรพรรดิญี่ปุ่น
นี่คือ รายพระนามจักรพรรดิญี่ปุ่น ที่เรียงตามลำดับการครองราชย์ การบันทึกการครองราชย์ของจักรพรรดิญี่ปุ่น ถูกจัดเรียงตามระบบธรรมเนียมปฏิทินญี่ปุ่น ซึ่งระบบ เน็งโง เป็นระบบที่ถูกใช้มาตั้งแต่ปลายศตวรรษที่ 7 เป็นต้นมา
ลำดับและวันที่ของจักรพรรดิญี่ปุ่น 28 องค์แรก และโดยเฉพาะ 16 องค์แรก ถูกตั้งตามระบบปฏิทินญี่ปุ่น
ทรงกลด ชื่นชูผล
ร้อยเอก ทรงกลด ชื่นชูผล นักเคลื่อนไหวทางการเมืองและอดีตนายทหารบกชาวไทย เป็นที่รู้จักกันดีในชื่อ ผู้กองปูเค็ม ซึ่งเป็นฉายาที่ผู้ติดตามความเคลื่อนไหวทางทวิตเตอร์ส่วนตัวตั้งให้ เนื่องจากมีธุรกิจทำปูเค็มขาย ซึ่งเป็นธุรกิจดั้งเดิมของครอบครัว
ประวัติ
ทรงกลด เกิดเมื่อวันที่ 13 กรกฎาคม พ.ศ. 2508 ที่จังหวัดพิษณุโลก มีพี่น้องทั้งหมด 4 คน ทุกคนต่างรับราชการทั้งหมด จบการศึกษาจากโรงเรียนสวนกุหลาบวิทยาลัยรุ่นที่ 102 (ส.ก.23887) , โรงเรียนเตรียมทหารรุ่นที่ 26 (ต.ท.26), โรงเรียนนายร้อยพระจุลจอมเกล้ารุ่นที่ 37 (จ.ป.ร.37) เมื่อสำเร็จการศึกษาแล้ว ได้เข้ารับราชการในกรมสรรพาวุธทหารบก ประจำจังหวัดพิษณุโลก รับหน้าที่ด้านซ่อมบำรุงอาวุธยุทโธปกรณ์ เนื่องจากศึกษามาโดยตรง รวมถึงเคยอยู่กองร้อยเดียวกันกับ ร่มเกล้า ธุวธรรม ด้วย
ในปี พ.ศ. 2542 ได้ตัดสินใจลาออกจากราชการ กลับไปประกอบธุรกิจทางด้านการประมงที่จังหวัดพิษณุโลก อันเป็นบ้านเกิด รวมถึงในประเทศพม่า
ในปี 2563 เขาถูกรุมซ้อมโดยตัวเองเชื่อว่าเกี่ยวข้องกับการเปิดโปงเรื่องตู้สลอตในอำเภอพนมสารคาม จังหวัดฉะเชิงเทรา แต่คู่กรณีเข้ามอบตัวในภายหลัง และอ้างว่าเหตุเกิดจากโมโหที่ถูกขับรถปาดหน้า
บทบาทการชุมนุม
หลังจากออกราชการแล้ว อีกหลายปีต่อมาได้รู้จักกับนายวีระ สมความคิด ประธานกลุ่มพิทักษ์สิทธิเสรีภาพของประชาชน และอดีตเลขาธิการเครือข่ายประชาชนต้านคอร์รัปชั่น ซึ่งเป็นแนวร่วมของพันธมิตรประชาชนเพื่อประชาธิปไตย (พธม.) จึงได้รับการชักชวนให้เข้าร่วมกับกลุ่ม พธม. ซึ่งขณะนั้นกำลังชุมนุม 193 วัน อยู่ในกลางปี พ.ศ. 2551 โดยทำหน้าที่ฝึกฝนการ์ดของ พธม. เพื่อการรักษาความปลอดภัย และตอบโต้ทางวาจากับทาง พล.ต.ขัตติยะ สวัสดิผล หรือ เสธ.แดง ที่อยู่ฝ่ายสนับสนุน พ.ต.ท.ทักษิณ ชินวัตร ซึ่งก่อนที่ พล.ต.ขัตติยะ จะถูกยิงเสียชีวิตในช่วงการชุมนุมของแนวร่วมประชาธิปไตยต่อต้านเผด็จการแห่งชาติ (นปช.) เมื่อกลางปี พ.ศ. 2553 ร.อ.ทรงกลด เป็นผู้ทำนายว่า พล.ต.ขัตติยะ จะต้องเสียชีวิตไม่นานหลังจากนี้ ซึ่งก็เป็นจริงตามนั้น
ในวันที่ 24 มิถุนายน-25 มิถุนายน พ.ศ. 2556 ทรงกลด ได้สร้างความฮือฮาด้วยการสวมหน้ากากกาย ฟอกส์ ยืนอยู่หน้าทำเนียบรัฐบาลเพียงคนเดียว เพื่อประท้วงรัฐบาลตั้งแต่เช้าจนถึงมืด เป็นเวลาหลายชั่วโมงติดต่อกัน แม้บางช่วงจะมีฝนตก และได้เข้าไปยื่นหนังสือให้นายกรัฐมนตรี น.ส.ยิ่งลักษณ์ ชินวัตร ตอบปัญหาเกี่ยวกับข้อสงสัยเรื่องการทุจริตในนโยบายรับจำนำข้าว อันเป็นนโยบายของทางรัฐบาลและพรรคเพื่อไทย
จากนั้นในเช้าวันที่ 11 กรกฎาคม ปีเดียวกัน ทรงกลดกับกลุ่มเครือข่ายคนไทยหัวใจรักชาติ รักษาแผ่นดิน ที่นำโดยนายไชยวัฒน์ สินสุวงศ์ ได้ไปชุมนุมที่หน้ากระทรวงกลาโหม เพื่อมิให้ น.ส.ยิ่งลักษณ์ ชินวัตร นายกรัฐมนตรีและรัฐมนตรีว่าการกระทรวงกลาโหม เข้าทำงานได้เป็นวันแรกตั้งแต่รับโปรดเกล้า ฯ ซึ่งทางตัว ทรงกลดได้ถูกเจ้าหน้าที่ตำรวจจับกุมตัวและนำไปยังสถานีตำรวจนครบาลพระราชวัง (สน.พระราชวัง) อันเป็นพื้นที่เกิดเหตุ พร้อมกับตั้งข้อหา 2 ข้อหา คือ 1. กีดขวางการจราจร 2. ขัดขืนคำสั่งของเจ้าหน้าที่ แต่ทาง ร.อ.ทรงกลดไม่ยอมรับข้อหา และได้อยู่ที่ สน. ตลอดจนถึงบ่ายวันที่ 14 กรกฎาคม โดยไม่ได้เป็นการควบคุมตัวโดยตำรวจ ซึ่งทาง ทรงกลดได้ให้เหตุผลของการที่อยู่ที่ สน. ว่าต้องการจะพบกับ พล.ต.ท.คำรณวิทย์ ธูปกระจ่าง ผู้บัญชาการตำรวจนครบาล (ผบ.ชน.) ซึ่งเป็นผู้บัญชาการเหตุการณ์
ต่อมาในวันที่ 7 สิงหาคม ปีเดียวกัน ทรงกลดได้พยายามที่จะบุกฝ่าแนวกั้นของตำรวจที่บริเวณหน้าอาคารรัฐสภา เข้ายังไปพื้นที่ตัวอาคารรัฐสภา เพื่อคัดค้านการพิจารณาพระราชบัญญัตินิรโทษกรรม (พ.ร.บ.นิรโทษกรรม) และเรียกร้องให้มีการถ่ายทอดการประชุมผ่านทางโทรทัศน์ ซึ่งตรงกับวันเดียวกันกับที่ ส.ส. พรรคประชาธิปัตย์ เดินเท้าจากแยกอุรุพงษ์ไปยังรัฐสภาด้วย ซึ่งก็ได้ถูกจับเนื่องจากฝ่าฝืนพระราชบัญญัติความมั่นคงในสถานการณ์ฉุกเฉิน (พ.ร.บ.ความมั่นคงฯ) แต่ต่อมา ก็ได้รับการปล่อยตัวเนื่องจากศาลแขวงดุสิตอนุญาตให้ประกันตัว ในวงเงิน 20,000 บาท พร้อมกำหนดเงื่อนไขห้ามก่อการชุมนุมวุ่นวายใด ๆ อีก
ซึ่งในช่วงเวลาเดียวกันได้ร่วมกับ กิตติศักดิ์ รัฐประเสริฐ ก่อตั้งกองทัพนิรนามขึ้น โดยเป็นกลุ่มเคลื่อนที่เร็วในการปฏิบัติการแก้ไขปัญหาหรืออุปสรรคต่าง ๆ ในระหว่างการชุมนุมของกปปส. (คณะกรรมการประชาชนเพื่อการเปลี่ยนแปลงการปกครองประเทศไทยให้เป็นประชาธิปไตยโดยสมบูรณ์อันมีพระมหากษัตริย์ทรงเป็นประมุข) ในช่วงปี พ.ศ. 2556–2557
เดอะบีเทิลส์ (อัลบั้ม)
เดอะบีเทิลส์ (The Beatles) หรือ ไวต์อัลบั้ม (White Album) เป็นสตูดิโออัลบั้มที่เก้าของวงดนตรีแนวร็อกสัญชาติอังกฤษ เดอะบีเทิลส์ ออกจำหน่ายวันที่ 22 พฤศจิกายน ค.ศ. 1968 อัลบั้มคู่ที่มีเพียงพื้นหลังสีขาว ไม่มีกราฟิกหรือข้อความใด ๆ นอกจากมีชื่อวงทำเป็นตัวนูนไว้ ตั้งใจจะให้แตกต่างจากอัลบั้มซาร์เจินต์เปปเปอส์โลนลีฮาตส์คลับแบนด์ (1967) ที่มีภาพสีสันฉูดฉาด แม้ว่าจะไม่มีซิงเกิลออกจำหน่ายในอังกฤษและสหรัฐอเมริกา เพลง "เฮย์จูด" และ "เรโวลูชัน" ถูกผลิตขึ้นพร้อม ๆ กับเพลงอื่น ๆ ในอัลบั้ม และออกจำหน่ายเป็นซิงเกิลในเดือนสิงหาคม ค.ศ. 1968 แนวเพลงของอัลบั้มมีตั้งแต่บริติชบลูส์ และสกา จนถึงเพลงที่มีอิทธิพลจากวงเดอะบีชบอยส์ และคาร์ลไฮนซ์สตอกเฮาเซน
เฟลมมิงเรด
เฟลมมิงเรด (Flaming Red) เป็นอัลบั้มที่สองของแพตตี กริฟฟิน ออกจำหน่ายวันที่ 23 มิถุนายน ค.ศ. 1998 และขึ้นอันดับที่ 12 บนชาร์ตท็อปฮีตซีกเกอส์ จากข้อมูลของนิตยสารบิลบอร์ด อัลบั้มขายได้ 122,000 ชุดในสหรัฐอเมริกา นับถึบเดือนพฤษภาคม ค.ศ. 2004 กริฟฟินกล่าวในอัลบั้มการแสดงสด อะคิสอินไทม์ ว่าเธอเขียนเพลง "คริสตินา" พูดถึงคริสตีนา โอนาสซิส ผู้ล่วงลับ เพลง "โทนี" มีเนื้อหาเกี่ยวกับความหดหู่ของนักเรียนเกย์ชื่อโทนีที่ฆ่าตัวตาย เพลงร้องจากมุมมองของเพื่อนร่วมห้องที่นั่งข้างหลังโทนีในห้องเรียน
ค้างคาวขอบหูขาวเล็ก
ค้างคาวขอบหูขาวเล็ก (อังกฤษ: Lesser Short-nosed Fruit Bat, Common Short-nosed Fruit Bat) ค้างคาวขนาดเล็กชนิดหนึ่ง มีชื่อวิทยาศาสตร์ว่า Cynopterus brachyotis อยู่ในวงศ์ค้างคาวผลไม้ (Pteropodidae)
เป็นค้างคาวขนาดเล็ก มีจุดเด่นคือขอบใบหูทั้งสองข้างมีขอบสีขาวอันเป็นที่มาของชื่อ มีใบหน้าคล้ายสุนัข จึงได้อีกชื่อหนึ่งว่า "ค้างคาวหน้าหมา" (Lesser Dog-faced Fruit Bat) ขนตามลำตัวหลากหลายมีตั้งแต่สีเทาจาง, น้ำตาลจาง ๆ จนถึงน้ำตาลเข้ม มีน้ำหนักตัวตั้งแต่ 28-40 กรัม ค้างคาวตัวเมียตกลูกครั้งละ 1 ตัว
พบกระจายพันธุ์ทั่วไปตั้งแต่อินเดีย, ศรีลังกา, หมู่เกาะนิโคบาร์ในทะเลอันดามัน, จีนตอนใต้, เอเชียอาคเนย์ พบได้ในภูมิประเทศที่มีความหลากหลายมาก ตั้งแต่ป่าดิบที่มีความสูงจากระดับน้ำทะเล 1,600 เมตร จนถึงชุมชนในเมืองใหญ่ และสวนผลไม้ต่าง ๆ  โดยมักจะอาศัยอยู่รวมกันเป็นฝูงเล็ก ๆ ตามต้นไม้ใหญ่หรือต้นผลไม้  กินอาหารจำพวก ผลไม้ เช่น มะม่วง และน้ำหวานจากเกสรดอกไม้ จึงนับเป็นศัตรูของผลไม้ด้วยชนิดหนึ่ง แต่ก็มีประโยชน์ในการผสมพันธุ์และแพร่กระจายละอองเกสรดอกไม้และผลไม้  สำหรับในประเทศไทยพบได้ทั่วทุกภูมิภาค ยกเว้นภาคเหนือตอนบนและภาคอีสาน
จากการกระจายพันธุ์ที่ค่อนข้างกว้างขวาง ทำให้มีชนิดย่อยมากมายด้วยกันถึง 7 ชนิดย่อย คือ C.b. altitudinis พบในที่ราบสูงคาแมรอน ในมาเลเซีย, C.b. brachysoma พบในหมู่เกาะอันดามัน, C.b. cylonensis พบในศรีลังกา, C.b. concolor ที่เกาะอังกาโน, C.b. hoffetti พบในเวียดนาม, C.b. insularum พบในหมู่เกาะคังเกียน, C.b. javanicus พบในเกาะชวา และ  C.b. minutus พบบนเกาะนิเอส
มนทกานติ์ นวลมณี
มนทกานติ์ นวลมณี (ชื่อเล่น: บูม; 31 สิงหาคม พ.ศ. 2533 – ) เป็นนักกีฬาขี่ม้าทีมชาติไทย ซึ่งได้รับรางวัลสาขาการบังคับม้ากระโดดข้ามสิ่งกีดขวางยอดเยี่ยมปี 2010 – 2012 จากสมาคมขี่ม้าแห่งประเทศไทย และคว้ารางวัลชนะเลิศในการแข่งขันรายการชิงชนะเลิศแห่งประเทศไทย และคิงส์คัพ 2011 อีกทั้งยังคว้ารางวัลที่ 4 ในการแข่งขันกระโดดข้ามสิ่งกีดขวางในซีเกมส์ ครั้งที่ 26 ณ ประเทศอินโดนีเซีย กับม้าคู่ใจ Forbon du Thot (ราฟาเอล) ในปีเดียวกัน และได้รับรางวัลเหรียญเงิน จากการแข่งขันรายการกระโดดข้ามเครื่องกีดขวางร่วมกับเสียงซอ เลิศรัตนชัย ที่ประเทศเกาหลีใต้
ประวัติ
มนทกานติ์ นวลมณี สำเร็จการศึกษาระดับปริญญาตรีจากมหาวิทยาลัยอัสสัมชัญ เธอเริ่มหัดขี่ม้าตั้งแต่อายุ 10 ปี เนื่องด้วยความชอบกีฬาขี่ม้าเป็นอย่างมาก แม้ว่าการขี่ม้านั้นจะอันตรายเธอก็ไม่เคยย่อท้อต่ออุปสรรคต่างๆ แม้ว่าเธอนั้นเคยเกิดอุบัติเหตุตกจากหลังม้าที่ทำให้ฟันหลุดไป 6 ซี่ เอ็นหัวเข่าฉีก กระดูกสันหลังร้าว หรือกระทั่งต้องเข้าห้องไอซียู เพราะหมดสติจากการกระแทกที่หน้า ในวันที่ 12 กุมภาพันธ์ พ.ศ. 2554 มนทกานติ์เข้าแข่งขันซีเวิลด์คัพลีก ไฟนัลลีก 2011 ที่ซึ่งเธอได้เป็นแชมป์ในประเภทมีเดียมทัวร์โอเพน ที่ความสูง 130 ซม. หลังจากนั้นไม่นาน เธอได้คว้าตำแหน่งแชมป์ประเทศไทยจากการคว้าแชมป์การแข่งขันรายการชิงชนะเลิศแห่งประเทศไทย และคิงส์คัพ 2011 และวันที่ 17 พฤศจิกายนของปีเดียวกัน เธอได้เข้าแข่งขันกีฬาขี่ม้าในซีเกมส์ 2011 ที่ประเทศอินโดนีเซีย ซึ่งเธอได้อันดับ 4 ของรายการกระโดดข้ามเครื่องกีดขวาง ทั้งในประเภททีม และประเภทบุคคล
ส่วนในเดือนสิงหาคม พ.ศ. 2555 มนทกานติ์ได้เป็นแชมป์เพรสสิเดนต์คัพ 2012 รวมถึงวันที่ 15 ธันวาคม ของการแข่งกีฬาขี่ม้าในกีฬาแห่งชาติครั้งที่ 41 ที่สนามกองพันสัตว์ต่าง มนทกานติ์ได้รับรางวัลเหรียญทองในรายการกระโดดข้ามเครื่องกีดขวาง ประเภททีม และวันที่ 16 ธันวาคม เธอได้รับรางวัลเหรียญทองแดงในรายการกระโดดข้ามเครื่องกีดขวาง ประเภทบุคคล โดยเธอใช้ม้าชื่อ "ราฟาเอล" เข้าแข่งขัน
เดือนเมษายน พ.ศ. 2556 มนทกานติ์ได้รับรางวัลเหรียญเงินจากการแข่งขันซีเอสไอ 1* โซล 2013 รายการกระโดดข้ามเครื่องกีดขวาง ประเภททีม ที่ประเทศเกาหลีใต้
ปลายปี พ.ศ. 2556 เธอได้เดินทางไปศึกษาต่อปริญญาโท ณ ประเทศอังกฤษ และเพื่อเป็นการฝึกซ้อมการขี่ม้ากระโดดข้ามเครื่องกีดขวาง
เส้นเมริเดียนที่ 178 องศาตะวันออก
เส้นเมริเดียนที่ 178 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรแปซิฟิก นิวซีแลนด์ มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 178 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 2 องศาตะวันตก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 178 องศาตะวันออกลากผ่านพื้นที่ดังนี้:
! scope="col" width="130" | พิกัด ! scope="col" | ประเทศ ดินแดน หรือพื้นน้ำ ! scope="col" | หมายเหตุ ! scope="row" style="background:#b0e0e6;" | มหาสมุทรอาร์กติก ! scope="row" style="background:#b0e0e6;" | ทะเลไซบีเรียตะวันออก ! scope="row" | 🇷🇺 ! scope="row" style="background:#b0e0e6;" | อนาเดียร์สกีลีมัน ! scope="row" | 🇷🇺 ! scope="row" style="background:#b0e0e6;" | ทะเลเบริง ! scope="row" style="background:#b0e0e6;" | มหาสมุทรแปซิฟิก ! scope="row" | ! scope="row" style="background:#b0e0e6;" | มหาสมุทรแปซิฟิก ! scope="row" | ! scope="row" style="background:#b0e0e6;" | มหาสมุทรแปซิฟิก ! scope="row" | ! scope="row" style="background:#b0e0e6;" | มหาสมุทรแปซิฟิก ! scope="row" | 🇳🇿 ! scope="row" style="background:#b0e0e6;" | มหาสมุทรแปซิฟิก ! scope="row" style="background:#b0e0e6;" | มหาสมุทรใต้ ! scope="row" | แอนตาร์กติกา
อีฟแทค สเปกเตอร์
อีฟแทค สเปกเตอร์ (יפתח ספקטור; Iftach Spector; 20 ตุลาคม ค.ศ. 1940 – ) เป็นนายพลจัตวาชาวอิสราเอลที่เกษียณแล้ว อดีตนักบินรบและผู้บัญชาการฐานทัพอากาศที่เทลนอฟ และรามัต เดวิด เขาทำหน้าที่ในสภาที่ปรึกษาอิสราเอลของสภานโยบายอิสราเอล
ประวัติ
สเปกเตอร์เกิดในเปตะห์ติกวา ช่วงที่ยังเป็นปาเลสไตน์ในอาณัติในปี ค.ศ. 1940 พ่อแม่ของเขาเป็นสมาชิกของพอลแมก ซึ่งเป็นกองกำลังพิเศษของฮากานาห์ พ่อของเขาคือสวี สเปกเตอร์ เป็นผู้บัญชาการของปฏิบัติการสรั่งเรือที่ล้มเหลวในปี ค.ศ. 1941 จากภารกิจพอลแมกในประเทศเลบานอน ที่ผู้เข้าร่วมทั้งหมดเสียชีวิต และแม่ของเขาคือโชชานา สเปกเตอร์ ซึ่งเป็นหนึ่งในสมาชิกผู้ก่อตั้งของพอลแมกและทำหน้าที่เป็นผู้ช่วยผู้ปฏิบัติงาน สเปกเตอร์เติบโตขึ้นมาในคิบบุตซ์กิวัต เบรนเนอร์ และคิบบุตซ์ฮูลาตา
สเปกเตอร์ได้จัดการการรบในสงครามหกวัน และเป็นหนึ่งในนักบินที่เกี่ยวข้องกับเหตุการณ์ยูเอสเอส ลิเบอร์ตี เขาเข้ามามีส่วนร่วมในปฏิบัติการริมอน 20 ซึ่งเป็นการรบทางอากาศระหว่างอิสราเอลและสหภาพโซเวียตในช่วงสงครามการบั่นทอนกำลัง ต่อมาได้รบในสงครามยมคิปปูร์ และมีส่วนร่วมในปฏิบัติการโอเปรา ซึ่งอิสราเอลทำการระเบิดเครื่องปฏิกรณ์นิวเคลียร์ของอิรักในปี ค.ศ. 1981 ระหว่างการทำหน้าที่ให้แก่กองทัพอากาศอิสราเอล สเปกเตอร์ได้บัญชาการฝูงบิน 101, 107 และฐานทัพอากาศทั้งที่รามัต เดวิด รวมถึงเทลนอฟ ทั้งนี้ เขาได้ยิงเครื่องบินข้าศึกลงไป 12 ลำ ประกอบด้วย ดัซโซลท์ มิราจ III ที่บินอยู่แปดลำ และแมคดอนเนลล์ ดักลาส เอฟ-4 แฟนทอม 2 ที่บินอยู่สี่ลำ
ในปี ค.ศ. 1992 เขาได้รับรางวัลยิตแซก ซาเดห์ สำหรับหนังสือความฝันสีดำและฟ้า ซึ่งเป็นเรื่องราวแบบนวนิยายของฝูงบินรบในช่วงสงครามยมคิปปูร์
สมาชิกวุฒิสภาจังหวัดศรีสะเกษ
ประวัติศาสตร์
หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543 จังหวัดศรีสะเกษมีจำนวนสมาชิกวุฒิสภาในการเลือกตั้งครั้งแรก จำนวน 5 คน คือ ชวาล มหาสุวีระชัย ชิต เจริญประเสริฐ ณรงค์สิทธิ์ เครือรัตน์ จิโรจน์ โชติพันธุ์ และ กรองกาญจน์ วีสมหมาย
ฮอนด้า ซิตี้
ฮอนด้า ซิตี้ (Honda City) เป็นรถรุ่นหนึ่งที่ฮอนด้า ผลิตออกมาเพื่อให้เป็นรถรุ่นที่มีขนาดเล็กมาก (Subcompact Car) เริ่มผลิตตั้งแต่ พ.ศ. 2524 เป็นรถยนต์ขนาดเล็กที่ประสบความสำเร็จมากในแถบเอเชีย รถรุ่นนี้ แรกเริ่มเดิมที จะผลิตเป็นรถ Hatchback (รถท้ายกุด ไม่มีกระโปรงหลัง เช่น แจ๊ซ หรือยาริส ในปัจจุบัน เป็นต้น) แต่ไม่ประสบความสำเร็จทางการตลาดเท่าใดนัก จึงได้เปลี่ยนรูปแบบมาเป็นรถซีดาน (มีท้าย และกระโปรงหลัง) อย่างปัจจุบัน
ปัจจุบัน ฮอนด้า ซิตี้ เป็นคู่แข่งทางธุรกิจกับยี่ห้ออื่นหลายรุ่น เช่น โตโยต้า วีออส, เชฟโรเลต อาวีโอ, ฟอร์ด เฟียสต้า, มาสด้า 2, ฮุนได แอกเซนท์ ฯลฯ ด้วยความที่เป็นรถขนาดเล็กคล้ายคลึงกัน และมีราคาใกล้เคียงกัน
ฮอนด้า ซิตี้ เริ่มเป็นที่รู้จักของคนไทยเมื่อปี พ.ศ. 2539 ซึ่งก็คือโฉมที่ 3 โดยก่อนหน้านั้น มีรถยนต์ในระดับเดียวกับซิตี้คือ โอเปิล คอร์ซา, ฟอร์ด แอสปาย, ฮุนได เอ็กเซล, ฮุนได แอกเซนท์, ฮอนด้า ซีวิค (3 ประตู) ก่อนที่จะมีรถยนต์คู่แข่งอื่นๆ ตามมาในภายหลัง เช่น โตโยต้า โซลูน่า, โตโยต้า วีออส, โตโยต้า ยาริส, มาสด้า 2, ฟอร์ด เฟียสตา, เชฟโรเลต อาวีโอ, เชฟโรเลต โซนิค, เกีย พิแคนโต นอกจากนี้ ยังเป็นคู่แข่งการตลาดกับรถ Eco Car บางรุ่น ซึ่งมีขนาดใกล้เคียงและหรือเท่า B-Car เช่น นิสสัน มาร์ช, นิสสัน อัลเมร่า, มิตซูบิชิ มิราจ, ซูซูกิ สวิฟท์ เป็นต้น
นับตั้งแต่เริ่มผลิตมา ฮอนด้า ซิตี้ ได้ทำออกมาทั้งหมด 7 generation (7 รุ่น) ตามช่วงเวลาได้ ดังนี้
Generation ที่ 1 (AA/FV/FA; พ.ศ. 2524 - 2529)
ฮอนด้า ซิตี้ รุ่นแรก เริ่มผลิตเป็นรถ Hatchback 3 ประตู (ซ้าย ขวา และหลัง) มีจุดเด่นตรงที่รถมีความสูงมาก และมีพื้นที่ภายในที่ดูกว้างขวาง ทั้งๆ ที่ดูภายนอกแล้วรถมีขนาดเล็ก
ซิตี้รุ่นแรกนี้ มีกระแสตอบรับมากพอสมควร จนในปีถัดมา (พ.ศ. 2525) ซิตี้ก็เริ่มทำรถแบบ Convertible (เปิดประทุนได้) และแบบรถสปอร์ต และอีกปีถัดมา (พ.ศ. 2526) ที่นิวซีแลนด์ ซิตี้ ได้เข้าไปแทนที่รถมินิ ในสายการผลิตของโรงงานผลิตรถยนต์ที่นั่น และในปีเดียวกัน ก็มีการส่งออกรถซิตี้ไปยังประเทศออสเตรเลียเป็นจำนวนมากเช่นกัน
Generation ที่ 2 (GA; พ.ศ. 2529 - 2537)
โฉมนี้ ซิตี้ ยกเลิกการผลิตรถรุ่นเปิดประทุน โฉมนี้ไม่เป็นที่รู้จักของผู้คนโดยทั่วไป เนื่องจากโฉมนี้ไม่ประสบความสำเร็จมากนัก และได้ยกเลิกการนำเข้ารถซิตี้มาขายในออสเตรเลีย เปลี่ยนไปนำเข้ารถ ฮอนด้า โลโก้, ฮอนด้า คาปา มาจำหน่ายแทน
Generation ที่ 3 (3A/SX; พ.ศ. 2539 - 2545)
ในช่วงแรกๆ ซิตี้ในประเทศไทยมีเฉพาะเครื่องยนต์ขนาด 1,300 ซีซี รุ่น D13B SOHC 16-valve แต่ในภายหลังได้ออกเครื่องยนต์ 1,500 ซีซีด้วย เครื่อง Hyper รุ่น D15B และ D15B VTEC SOHC 16-valve
ซิตี้โฉมนี้ ออกแบบมาเพื่อให้เป็นรถ "ฮอนด้า ซีวิค ย่อส่วน" ซึ่งค่อนข้างถูกใจคนเอเชีย ช่วงรุ่นนี้ของซิตี้ ออกแบบมาจากซีวิคโฉมไฟท้าย 2 ชั้น (EF) ซิตี้โฉมนี้เป็นที่นิยมในประเทศอินเดีย, ไทย, มาเลเซีย, อินโดนีเซีย, ฟิลิปปินส์ และ ปากีสถาน ยิ่งโดยเฉพาะโฉมนี้ซึ่งมีฮอนด้า ซิตี้ Type Z ซึ่งเป็นรุ่นพิเศษซึ่งก็เป็นที่นิยมไม่น้อยในไทย โดยมีขายในช่วง พ.ศ. 2542- 2545
ส่วนตัวบอดี้ได้อิทธิพลมาจาก ฮอนด้า ซีวิค โฉมที่ 4
Generation ที่ 4 (GD/GE; พ.ศ. 2545 - 2551)
โฉมนี้ เป็นโฉมที่ซิตี้ เริ่มแข่งขันทางการตลาดกับ โตโยต้า วีออส ซึ่งแข่งมาถึงปัจจุบัน ซึ่งโดยรวมแล้ว ถือว่า ซิตี้ได้เปรียบวีออสในเรื่องของการประหยัดเชื้อเพลิง (โดยเฉพาะรุ่นเครื่องยนต์ i-DSI) แต่เสียเปรียบวีออสในเรื่องการโฆษณาประชาสัมพันธ์ ความเป็นที่นิยมของรถ (ก่อนที่จะมีซิตี้ ZX นั้น ซิตี้รุ่นนี้ขายดีน้อยกว่าพอสมควร) สมรรถนะของรถ และความดูทันสมัยในรถ (เช่น วีออส ใช้หน้าปัดดิจิตอลแสดงความเร็วรถ แต่ซิตี้ยังเป็นเข็ม) สำหรับคุณภาพของตัวรถนั้นถือว่าใกล้เคียงกัน
Generation ที่ 5 (GM2/3; พ.ศ. 2551 - พ.ศ. 2557 )
โฉมนี้ เปิดตัวในประเทศไทยเมื่อวันที่ 10 กันยายน พ.ศ. 2551 โดยจะมี 3 รุ่นให้เลือกในประเทศไทย คือ รุ่น S, V และ SV ซึ่งรุ่น S จะมีราคาที่ถูกสุด และ SV จะมีราคาแพงที่สุด
ราคาที่จำหน่าย Honda City 5th Gen. Pre-Facelift
รูปทรงใหม่ที่โฉบเฉี่ยว ทันสมัย กว้างขวางขึ้น ความมู่ทู่ลดลง ประหยัดน้ำมัน รถราคาถูก และประกอบกับภาวะน้ำมันแพง ทำให้ซิตี้โฉมนี้มียอดจองทะลุเป้าหมายที่ฮอนด้าตั้งไว้
ฮอนด้า ซิตี้ โฉมที่ 5 นี้ ได้รับรางวัลรถยนต์ยอดเยี่ยมแห่งปี ระดับประเทศไทย 2 ปีซ้อน (Thailand Car of the Year 2009,2010) ในประเภทรถยนต์นั่ง ในรุ่นไม่เกิน 1,500 ซีซี (Best Sedan under 1,500 cc.)
ราคาที่จำหน่าย Honda City 5th Gen. Facelift
ราคาที่จำหน่าย
Honda City CNG Honda City Modulo
ล่าสุด พ.ศ. 2556 ทางฮอนด้าประเทศไทยก็ได้เพิ่มตัวเลือกอีกหนึ่งตัวเลือกในรุ่น SV นั่นก็คือรุ่น SV VSA โดยมีการเพิ่ม VSA, ระบบเตือนคาดเข็มขัดนิรภัยผู้โดยสารด้านหน้า, จุดยึดเบาะนั่งสำหรับเด็ก ISOFIX & Child Anchor แต่ก็ต้องขาด "เบาะด้านหลังปรับเอนได้หนึ่งระดับ" ที่มีมาให้เฉพาะในรุ่น SV ไป นอกจากนั้นอุปกรณ์ทุกอย่างเหมือนกับ SV ทุกประการ ยกเว้นราคาที่สูงกว่ารุ่น SV 14,000 บาทซึ่งอยู่ที่ 718,000 บาท
Generation ที่ 6 (GM4/5/6/8/9; พ.ศ. 2557 - 2562)
โฉมนี้ เปิดตัวในประเทศไทยในรอบสื่อมวลชนเมื่อวันที่ 23 มกราคม พ.ศ. 2557 ที่ไบเทค บางนา โดยจะมี 5 รุ่นให้เลือกในประเทศไทย คือ รุ่น S (เกียร์ธรรมดา), V, V+ , SV และ SV+
สำหรับเครื่องยนต์ก็ยังใช้เครื่องยนต์ตัวเดิม ขนาด 1.5 ลิตร แต่พละกำลังถูกลดลงเล็กน้อยลงเหลือ 117 แรงม้าที่ 6,000 รอบ/นาที แรงบิดสูงสุดเพิ่มขึ้นเล็กน้อยที่ 146 นิวตัน-เมตรที่ 4,700 รอบ/นาที ส่งกำลังด้วยเกียร์ CVT พร้อมระบบ Paddle Shift 7 สปีด และมีเกียร์ธรรมดา 5 สปีด ในรุ่นล่างสุด รองรับน้ำมันเชื้อเพลิง E85 ในทุกรุ่นย่อย พร้อมกับระบบ Econ Assist ที่ช่วยให้การขับขี่ประหยัดน้ำมันมากขึ้น
รุ่นปรับโฉม
รุ่นปรับโฉมของฮอนด้า ซิตี้ ได้เผยโฉมเมื่อเดือนมกราคม พ.ศ. 2560 โดยมีการเปลี่ยนแปลงภายนอกคือ กระจังหน้าแบบใหม่ที่มีลักษณะใกล้เคียงกับ ฮอนด้า ซีวิค และได้ใช้ไฟหน้าและไฟตัดหมอกแบบ LED ในรุ่น SV และ SV+ ส่วนไฟส่องสว่างในเวลากลางวันแบบ LED มีมาให้ในทุกรุ่นย่อย    ในรุ่น V และ V+ เพิ่มฟังก์ชันกระจกมองพับเก็บด้วยไฟฟ้า ภายในมีการปรับปรุงบริเวณหน้าจออินโฟนเทนเมนต์เล็กน้อยและมาตรวัดแบบใหม่
ส่วนระบบความปลอดภัยได้มี ABS, VSA, HSA, ESS ในทุกรุ่นย่อย กล้องมองหลังเวลาถอยจอดปรับมุมมองได้ 3 ระดับ (เฉพาะรุ่น V+, SV, SV+) และถุงลมนิรภัย 6 ตำแหน่งสำหรับรุ่น SV+ เท่านั้น ส่วนรุ่นที่เหลือได้ถุงลมนิรภัยคู่หน้า 2 ตำแหน่ง ซึ่งเหมือนเดิมทุกอย่างเมื่อเทียบกับรุ่นก่อนปรับโฉม
ยุติการทำตลาดที่ญี่ปุ่น
Honda กำลังดำเนินงานตามนโยบายลดจำนวนรุ่นรถยนต์ ที่ออกจำหน่ายทั่วโลกลง 1 ใน 3 ภายในปี พ.ศ. 2568 และกลยุทธ์นี้มีผลถึงตลาดในประเทศบ้านเกิดอย่างญี่ปุ่นด้วย โดยมีรายงานว่า Honda Civic, Honda City และ Honda Jade อาจไม่ได้ไปต่อที่ตลาดดังกล่าวในเดือนสิงหาคมนี้ ทั้งนี้ ไม่มีการเปิดเผยสาเหตุที่ชัดเจนนัก แต่พอจะคาดการณ์ได้ว่าเป็นเพราะผู้บริโภคชาวญี่ปุ่น ไม่ค่อยนิยมรถยนต์ 4 ประตู จนยอดขายถดถอย
แอลเจียร์
แอลเจียร์ (Algiers; الجزائر al-Jazā’ir) เป็นเมืองหลวงและเมืองที่ใหญ่ที่สุดของประเทศแอลจีเรีย และเป็นเมืองที่ใหญ่ที่สุดเป็นอันดับ 2 ในภูมิภาคมาเกร็บ (รองจากเมืองกาซาบล็องกา) จากข้อมูลประชากรในปี ค.ศ. 1998 มีประชากร 1,519,570 คนและหากรวมประชากรในเขตเมืองมี 2,135,630 คน และจากการประเมินของสหประชาชาติของประชากรในพื้นที่เมือง (เขตเมือง) มีประชากรถึง 3,354,000 คน ในปี ค.ศ. 2007
ฮอนด้า ซิตี้
Generation ที่ 7 (GN; พ.ศ. 2562 - ปัจจุบัน)
โฉมนี้ เปิดตัวในประเทศไทยในรอบสื่อมวลชนเมื่อวันที่ 25 พฤศจิกายน พ.ศ. 2562
แอลเจียร์
ชื่อ El-Bahdja (البهجة) หรือ Alger la Blanche ("Algiers the White") เป็นชื่อเรียกอาคารสีขาวสะท้อนแสงที่ขึ้นมาจากทะเล เมืองแอลเจียร์ตั้งอยู่ทางฝั่งตะวันตกของอ่าวในทะเลเมดิเตอร์เรเนียน ชื่อของเมืองมาจากคำในภาษาอาหรับ (جزائر al-jazā’ir) ที่แปลว่าเกาะ ที่หมายถึง 4 เกาะที่ตั้งอยู่นอกชายฝั่งของเมืองจนกลายเป็นส่วนหนึ่งของแผ่นดินใหญ่ในปี ค.ศ. 1525 ชื่อ Al-jazā’ir เป็นชื่อที่ตัดสั้นจากชื่อเมืองเก่า ( بني مازغان jazā’ir banī mazghannā, "เกาะของ (เผ่า) Bani Mazghanna")
ฮอนด้า ซิตี้
ประเทศไทย
ในประเทศไทย Honda City ได้ใช้เครื่องยนต์ใหม่ เป็นเครื่องยนต์เบนซิน 1.0 ลิตร 3 สูบ พ่วงด้วยเทอร์โบ รหัส P10A6 มีพละกำลัง 122 แรงม้า แรงบิด 173 นิวตันเมตร พร้อมเกียร์อัตโนมัติ CVT รองรับน้ำมัน E20 มีอัตราประหยัดน้ำมัน 23.8 กม./ลิตร ซึ่งทางฮอนด้า ได้เลือกใช้เครื่องยนต์ตัวนี้ อันเนี่องมาจากเครื่องยนต์ ได้ผ่านมาตรฐาน ECO CAR เฟส 2 ซึ่งมีส่วนทำให้ราคาของรุ่นนี้ กดลงมาได้ โดยในทางฮอนด้า ได้วางรุ่นนี้ อยู่ในตำแหน่ง บี-เซกเมนต์ เช่นเดิม
แอลเจียร์
ส่วนทันสมัยของเมือง ก่อสร้างขึ้นบนระดับน้ำทะเลข้างชายฝั่งทะเล ส่วนเก่าแก่ของเมือง ขึ้นไปอยู่บนเขาหลังเมืองสมัยใหม่และที่ตำแหน่งสูงสุดมี แคสบาห์ หรือ เนินปราสาท อยู่ด้านบน 400 ฟุต (122 ม.) เหนือระดับน้ำทะเล
ฮอนด้า ซิตี้
ประเทศไทย
สีตัวถังภายนอก มีให้เลือก 6 สี ได้แก่ สีแดง Ignite Red Metallic (เฉพาะรุ่น RS), สีขาวมุก Platinum White Pearl (เฉพาะรุ่น RS / SV) (เพิ่มเงิน 10,000 บาท), สีดำ Crystal Black Pearl (เพิ่มเงิน 6,000 บาท), สีเงิน Lunar Silver Metallic, สีเทา Modern Steel Metallic และ สีขาว Taffeta White (เฉพาะรุ่น S / V) เริ่มวางจำหน่ายในประเทศไทยวันที่ 24 ธันวาคม พ.ศ. 2562
ในรถซีดาน 4 ประตู โดยจะมี 4 รุ่นให้เลือกในประเทศไทย คือ รุ่น S, V , SV และ RS
อินเดีย
ในประเทศอินเดีย มีการเปิดเผยรายละเอียดของ Honda City เวอร์ชันอินเดีย รุ่นล่าสุดซึ่งนับเป็น Generation ที่ 5 ในวันที่ 17 มิถุนายน ก่อนถึงกำหนดการเปิดตัวอย่างเป็นทางการในเดือนกรกฎาคมนี้ ทำให้เราทราบว่ามีลูกเล่นหลายรายการที่ไม่มีในเวอร์ชันไทยทั้ง หลังคา Sunroof, มาตรวัดดิจิตอล และเครื่องยนต์ 1.5 ลิตร เบนซิน-ดีเซล
มาเลเซีย
ในประเทศมาเลเซีย ได้เปิดตัวในวันที่ 24 สิงหาคม 2563 ซึ่งจะใช้เครื่องยนต์ไฮบริด 1.5 ลิตร เป็นประเทศแรกในโลก แต่ไม่ได้ใช้เครื่องยนต์เบนซิน 1.0 TURBO เหมือนในประเทศไทย แต่บางออปชั่น ได้ก่อนในไทย อาทิระบบเบรกมือไฟฟ้า และระบบ Honda Sensing ก่อนที่ฮอนด้า ซิตี้ e:HEV จะเปิดตัวในไทยในวันที่ 24 พฤศจิกายน 2563 ที่ผ่านมา
ฟิลิปปินส์
City Sedan เปิดตัวในฟิลิปปินส์พร้อมกับ Honda CR-V รุ่นปรับโฉมเมื่อวันที่ 22 ตุลาคม 2563 ปัจจุบัน City ใหม่นำเข้าจากประเทศไทย แทนที่จะประกอบในโรงงาน Honda Santa Rosa ที่เลิกใช้แล้วในขณะนี้ เครื่องยนต์เดียวที่วางจำหน่ายในตลาดฟิลิปปินส์คือเครื่องยนต์ i-VTEC ขนาด 1.5 ลิตร เครื่องยนต์นี้รู้จักกันในชื่อ L15B1 ซึ่งค่อนข้างคล้ายกับเครื่องยนต์ L15Z ที่พบในรุ่นก่อนๆ ยกเว้นกล้องเหนือศีรษะคู่ และการใช้เทคโนโลยี Earth Dreams ของ Honda เพิ่มเติม ตัวเลือกการส่ง ได้แก่ เกียร์ธรรมดา 6 สปีดและ CVT มีจำหน่ายสามระดับในตลาดฟิลิปปินส์: S (เกียร์ธรรมดา 6 สปีดและ CVT), V (CVT เท่านั้น) และ RS (CVT เท่านั้น)
City Hatchback เปิดตัวเมื่อวันที่ 20 เมษายน พ.ศ. 2564 และเป็นตลาดแรกที่ได้รับรถยนต์แฮทช์แบ็คในรูปแบบพวงมาลัยซ้าย มีเฉพาะรุ่น RS เท่านั้น
ฮอนด้า ซิตี้ แฮทช์แบ็ก
ในวันที่ 24 พฤศจิกายน 2563 ได้ทำการเปิดตัว ฮอนด้า ซิตี้ แฮทช์แบ็ก ซึ่งได้ทำการเปิดตัวในประเทศไทย เป็นที่แรกในโลก ซึ่งรูปทรงด้านหน้า, เครื่องยนต์ และออพชั่น จะคล้ายกับเวอร์ชั่นปกติ แต่ด้านหลังจะสูงขึ้นเป็นทรงแฮทช์แบ็ก เพื่อให้สามารถเก็บสัมภาระได้มากขึ้น และได้รับความสนใจจากลูกค้าอย่างมาก จนมียอดจองสูงถึง 2,900 คัน ภายในเวลา 2 สัปดาห์
ฮอนด้า ซิตี้ e:HEV
ในวันที่ 24 พฤศจิกายน 2563 ได้ทำการเปิดตัว ฮอนด้า ซิตี้ e:HEV ซึ่งเป็นรถเก๋งที่ใช้ระบบขับเคลื่อนไฮบริด ซึ่งเครื่องยนต์ไฮบริดใหม่ล่าสุดของ ฮอนด้า ที่เรียกว่า Intelligent Multi-Mode Drive (i-MMD) ซึ่งถูกใช้ในรถยนต์ที่ขายในท้องตลาดในชนิด บี-เซกเมนต์ เป็นครั้งแรกในโลกด้วย โดยใช้เครื่องยนต์ไฮบริด 1.5 ลิตร ซึ่งในไทย จะใช้รหัสเครื่องยนต์ LEB-MMD และมาเลเชีย จะใช้รหัสเครื่องยนต์ LEB-H5 พร้อมทั้งนี้ ได้เพิ่มระบบความปลอดภัยขั้งสูงที่ทางฮอนด้าเรียกว่า Honda SENSING มาอยู่ในรุ่นนี้ด้วยเช่นกัน
ฮอนด้า ซิตี้ แฮทช์แบ็ก e:HEV
ในวันที่ 24 มิถุนายน 2564 ได้ทำการเปิดตัว ฮอนด้า ซิตี้ แฮทช์แบ็ก e:HEV เป็นรถแฮทช์แบ็กที่ใช้ระบบขับเคลื่อนไฮบริด เป็นครั้งแรกในโลก โดยเครื่องยนต์ขนาด 1.5 ลิตร i-MMD อุปกรณ์เสริม และความปลอดภัยต่าง ๆ จะเหมือนกันกับในรุ่นซีดาน แต่รูปร่าง จะเหมือนกันกับในรุ่นแฮทช์แบ็ก
ซึ่งในประเทศไทย ได้เปิดขายในราคาที่ 849,000 บาท และมีเพียงรุ่นเดียวคือ e:HEV RS
ปรับโฉมใหม่ (2023)
ในวันที่ 5 กรกฎาคม 2566 ได้ทำการเปิดตัว ฮอนด้า ซิตี้ โฉมไมเนอร์เชนจ์ ที่มาพร้อมความสปอร์ตยิ่งขึ้นด้วยดีไซน์ใหม่รอบคัน กับขุมพลังที่มีให้เลือก 2 รูปแบบทั้งฟูลไฮบริด e:HEV และขุมพลัง VTEC TURBO 1.0 ลิตร รวมทั้งยังได้รับเทคโนโลยีความปลอดภัยอัจฉริยะ ฮอนด้า เซนส์ซิ่ง (Honda SENSING) ที่ติดตั้งในทุกรุ่นย่อย เคาะราคาจำหน่ายระหว่าง 629,000 – 839,000 บาท
ความเปลี่ยนแปลงของ Honda City Minorchange มีดังนี้
ปรับราคารุ่น 1.0 Turbo เพิ่มขึ้น 10,000 – 20,000 บาท (เริ่มต้นที่ 629,000 บาท)
สำหรับราคาจำหน่าย Honda City 2023 รุ่นไมเนอร์เชนจ์ใหม่ มีให้เลือกทั้งหมด 5 รุ่นย่อย 1.0 Turbo V, 1.0 Turbo SV, 1.0 Turbo RS, e:HEV SV และ e:HEV RS
มาเลศ
แมวโคราช หรือ แมวมาเลศ ต้นกำเนิดพบที่อำเภอพิมาย จังหวัดนครราชสีมา หรือที่รู้จักกันในนามว่าโคราช มีหลักฐานบันทึกเกี่ยวกับแมวโคราชในสมุดข่อยที่เขียนขึ้นในระหว่างปี ค.ศ. 1350-1767 หรือประมาณ พ.ศ. 1893-2310 ในบันทึกได้กล่าวถึงแมวที่ให้โชคลาภที่ดี 17 ตัวของประเทศไทย รวมถึงแมวโคราชด้วย ปัจจุบันสมุดข่อยนี้ถูกเก็บไว้ที่หอสมุดแห่งชาติ กรุงเทพมหานคร
แมวเพศผู้มีสีเหมือนดอกเลา จึงเรียก แมวสีดอกเลา โดยจะต้องมีขนเรียบ ที่โคนขนจะมีสีขุ่น ๆ เทา ในขณะที่ส่วนปลายมีสีเงิน เป็นประกายคล้ายหยดน้ำค้างบนใบบัว หรือเหมือนคนผมหงอก
ชื่อแมวโคราช เป็นชื่อที่ได้รับพระราชทานจากพระบาทสมเด็จพระพุทธเลิศหล้านภาลัย โดยใช้แหล่งกำเนิดของแมวเป็นชื่อเรียกพันธุ์แมว มีเรื่องเล่ามากมายหรือเป็นตำนานเล่าขานเกี่ยวกับแมวโคราช รวมถึงตำนานพื้นบ้านที่กล่าวถึงการที่แมวโคราชมีหางหงิกงอมากเท่าไหร่จะมีโชคลาภมากเท่านั้น (แม้ว่าลักษณะหางหงิกงอไม่ใช่มาตรฐานพันธุ์ตามหลักของ CFA ก็ตาม) แต่คนไทยบางกลุ่มจะเรียกแมวโคราชว่า แมวสีสวาด เนื่องจากขนของแมวโคราชมีสีเหมือนเมล็ดของต้นสวาดนั่นเอง
แมวโคราชได้ถูกนำไปเลี้ยงในสหรัฐอเมริกาเป็นครั้งแรกโดย Cedar Glen Cattery ในรัฐออริกอน โดยได้รับมาจากพี่น้องชื่อ นารา (Nara) และ ดารา (Darra) ในวันที่ 12 มิถุนายน ปี พ.ศ. 2502 ประมาณเดือนมีนาคม ปี พ.ศ. 2509 นักผสมพันธุ์แมวโคราชและแมวไทย (วิเชียรมาศ) ชาวรัฐแมริแลนด์ ได้นำแมวโคราชประกวดในงานประจำปีและ ได้รับรางวัลชนะเลิศและเป็นที่รู้จัก
ปัจจุบันได้มีการผลักดันให้แมวโคราชขึ้นทะเบียนเป็นสัตว์ประจำชาติไทย ในปี พ.ศ. 2552
ลักษณะที่เป็นข้อเด่น
คนสมัยโบราณมีความเชื่อว่า แมวสีสวาดเป็นแมวนำโชคลาภของคนโคราช และคนเลี้ยงทั่ว ๆ ไป จะนำมาซึ่งความสุขสวัสดิมงคลแก่ผู้เลี้ยง แมวสีสวาดเคยประกวดชนะเลิศในระดับโลกมาแล้วในปี พ.ศ. 2503 ที่สหรัฐอเมริกา เป็นแมวตัวเมียชื่อว่าสุนัน และเป็นที่นิยมของชาวต่างประเทศมาก จึงนับว่าแมวไทยได้ทำชื่อเสียงให้แก่ประเทศไทยเป็นอันมาก
แมสคอท
แมวมาเลศได้ถูกใช้เป็นแมสคอทประจำการแข่งขันกีฬาซีเกมส์มาแล้วถึง 2 ครั้ง ได้แก่ ซีเกมส์ 1985 ที่กรุงเทพมหานครเป็นเจ้าภาพ และ ซีเกมส์ 2007 ที่จังหวัดนครราชสีมาเป็นเจ้าภาพ โดยแมวมาเลศตัวนี้มีชื่อว่า "แคน" (Can) อันเนื่องจากแมวมาเลศมีถิ่นกำเนิดที่ อำเภอพิมาย จังหวัดนครราชสีมานั่นเอง
และยังใช้เป็นทั้งสัญลักษณ์และฉายาของสโมสรฟุตบอลนครราชสีมา ในชื่อ "สวาดแคท"
เจ้าชายมิชชาเอลแห่งปรัสเซีย
เจ้าชายมิชชาเอลแห่งปรัสเซีย (Prince Michael of Prussia)
พระประวัติ
เจ้าชายมิชชาเอลแห่งปรัสเซีย ประสูติเมื่อวันที่ 3 มีนาคม ค.ศ. 1940 เป็นพระโอรสพระองค์ที่ 2 ในเจ้าชายลูอี แฟร์ดีนันท์ เจ้าชายแห่งปรัสเซีย และ แกรนด์ดัชเชสคิรา คิริลลอฟนาแห่งรัสเซีย พระองค์เป็นพระนัดดาในเจ้าชายวิลเฮ็ล์ม มกุฎราชกุมารแห่งปรัสเซีย และเป็นพระราชปนัดดาในจักรพรรดิวิลเฮ็ล์มที่ 2 แห่งเยอรมนี โดยภายหลังที่ราชวงศ์ถูกเนรเทศออกนอกประเทศ พระองค์และพระญาติวงศ์ต้องปรับตัวให้เข้ากับฐานะสามัญชน ก่อนจะเสด็จนิวัติกลับประเทศได้พร้อมพระบรมวงศานุวงศ์
เสกสมรส
เจ้าชายมิชชาเอล ทรงเสกสมรสจำนวน 2 ครั้งกับ จูตาร์ จอห์น และ บริจิตต์ วอน เวสซา โดยมีพระธิดาดังนี้
เจ้าชายมิชชาเอล ยังทรงเป็นพระบิดาทูลหัวให้กับเกออร์ค ฟรีดริช เจ้าชายแห่งปรัสเซีย พระภาติยะ
หนังสือพระนิพนธ์
เจ้าชายมิชชาเอลทรงเป็นที่รู้จักกันดีในฐานะ เจ้าชายนักเขียน โดยทรงพระนิพนธ์หนังสือหลายเล่ม ซึ่งเป็นภาษาเยอรมัน ดังนี้
สิ้นพระชนม์
เจ้าชายมิชชาเอลสิ้นพระชนม์เมื่อวันที่ 3 เมษายน ค.ศ. 2014 สิริพระขันษา 74 ปี ซึ่งหลังจากพระองค์สิ้นพระชนม์ได้ 2 ปี ในปี ค.ศ. 2016 บริจิตต์ พระชายาพระองค์ที่ 2 ของเจ้าชายมิชชาเอล ก็ฆ่าตัวตาย
เตียบ่อกี้
เตียบ่อกี้ หรือ จางอู๋จี้ เป็นตัวละครเอกในวรรณกรรมของ กิมย้ง เรื่อง ดาบมังกรหยก เขาเป็นบุตรของจอมยุทธห้าแห่งบู๊ตึ้ง "เตียชุ่ยซัว" กับลูกสาวของอินทรีคิ้วขาว "ฮึงซู่ซู่"
กำเนิด
เตียบ่อกี้ เกิดที่เกาะร้าง พ่อของเขาคือเตียชุ่ยซัว เป็นลูกศิษย์คนที่ห้าของ จาง ซานฟง ผู้ก่อตั้งสำนักบู๊ตึ๊ง แม่ของเขา "ฮึงซู่ซู่" เป็นลูกสาวของ ฮึงที่เจี่ย ผู้นำแห่งพรรคอินทรีฟ้า เขาได้รับการตั้งชื่อตามพ่อบุญธรรมของเขา "เจี่ยซุ่น" เขาใช้เวลาในวัยเด็กของเขาที่อยู่บนเกาะเรียนรู้ทักษะการอยู่รอดขั้นพื้นฐาน ศิลปะการต่อสู้ และทักษะการอ่านเขียนจากพ่อแม่และพ่อบุญธรรมของเขา เมื่อเขาอายุได้เก้าขวบ เขาได้กลับมายังแผ่นดินใหญ่กับพ่อแม่ของเขาขณะที่เจี่ยซุ่น ปฏิเสธที่จะออกไปและยังคงอยู่บนเกาะนี้
เมื่อกลับมายังแผ่นดินใหญ่ ครอบครัวของเขาได้รับความสนใจจากเหล่าจอมยุทธทั่วยุทธภพเพื่อตามหา ที่อยู่เจี่ยซุ่นและดาบสยบมังกร ต่อมาฮ้อปีกองลักพาตัวเตียบ่อกี้ไป และทำให้เขาบาดเจ็บสาหัสด้วยวิชาฝ่ามือไอเย็น แต่จางซานฟงช่วยชีวิตเขาไว้ ต่อมาพ่อแม่ของเตียบ่อกี้ ฆ่าตัวตายหลังจากปฏิเสธที่จะเปิดเผยที่อยู่ของเจี่ยซุ่น จางซานฟงได้นำเตียบ่อกี้กลับสำนักบู๊ตึ๊งและพยายามรักษา แต่ไม่สำเร็จ
กำแพงเก้าชั้น
กำแพงเก้าชั้น เป็นพืชในวงศ์ Celastraceae ชื่ออื่น ๆ ตากวง(นครพนม) ตากวาง กระดอเย็น(เกาะช้าง)เป็นไม้เถา หรือไม้พุ่มรอเลื้อย เปลือกลำต้นเรียบสีเทานวล ผิวสีน้ำตาลมีกระด่างขาว เนื้อไม้สีชมพู มีวงปีสีแดงเข้ม ค่อนข้างถี่ จำนวนหลายชั้นเห็นชัดเจน มียางสีแดง
เตียบ่อกี้
ค้นพบ
ในขณะที่กีเฮียวผู้ถูกสังหารโดยมิกจ้อซือไท่ เตียบ่อกี้ก็ได้พาเอี้ยปุ๊กหุ่ยไปหาพ่อของเขา เอี้ยเซียวที่เทือกเขาคุนหลุน เขาได้พบจู้ จิวเฉิน ในภายหลังและเริ่มสนใจเธอ อีกทั้งครอบครัวของเธอก็ยอมรับ และตกลงที่จะให้เตียบ่อกี้แต่งงานกับจู้ จิวเฉิน แต่เขาก็ค้นพบในภายหลังว่าครอบครัวของนางไม่ได้ยอมให้แต่งงานจริงๆ แต่ทั้งหมดคือแผนที่จะหลอกให้เขาเปิดเผยเบาะแสพ่อบุญธรรมของเขา เตียบ่อกี้จึงหลบหนี และอาศัยหลบซ่อนในหุบเขานิรนาม
กำแพงเก้าชั้น
กำแพงเก้าชั้นเป็นพืชสมุนไพร เนื้อไม้ บำรุงโลหิต แก้โลหิตจาง แก้โลหิตและน้ำเหลืองพิการ บำรุงตับไต แก้ระดูขาว แก้กระษัยไตพิการ แก้ปวดหลังปวดเอว ตำรับยาแก้ปวดเมื่อย คลายเส้นเอ็น ใช้ลำต้นผสมกับยาอื่น (ใช้เป็นยาระบาย ขับปัสสาวะ ทางจังหวัดนครราชสีมา ใช้ลำต้น ต้มน้ำดื่ม ช่วยขับลม
เตียบ่อกี้
ค้นพบ
5 ปี ต่อมา เขาได้ทดลองผ่าตัดลิงขาวที่เจ็บปวดในช่องท้องและพบห่อที่มีผงเก้าอิมจินเอ็งบริเวณช่องท้องของลิง เขาฝึกฝน และรักษาตัวเองด้วยวิชานี้ ในเวลาเดียวกันเขาสร้างพลังขึ้นมาใหม่และเรียนรู้การใช้วิชานี้เป็นวรยุทธป้องกันตัว
กลับมาเป็นประมุขแห่งพรรคเม้งก่า
เตียบ่อกี้ได้เดินทางกลับมาสู่แผ่นดินใหญ่และพบกับหญิงสาวคนหนึ่งซึ่งหนีบิดามารดามา "ซูเอ๋อ" และเขาได้พบกับ จิวจี้เยียก ซึ่งปัจจุบันเป็นสมาชิกของสำนักง้อไบ๊ นอกจากนี้เขายังได้เรียนรู้ว่าหกสำนักใหญ่ในมณฑลหูหนานกำลังวางแผนโจมตีพรรคจรัสที่ดอยเจิดจ้า เขาขึ้นไปบนดอยก่อนผู้บุกรุกและค้นพบแผนชั่วร้ายจากเซ่งคุน ศัตรูที่ปลุกระดมให้ 6 สำนักใหญ่กับพรรคจรัสสู้กันเอง เตียบ่อกี้สู้ไม่ได้ จึงหลบหนีอีกครั้งอย่างหวุดหวิดพร้อมกับเสี่ยวจาว คนรับใช้ของครอบครัวของเอี้ยเซียว ซึ่งเขาได้พบกับที่นั่น เขาค้นพบคู่มือ 'เคล็ดวิชาพลังเคลี่อนย้ายในพริบตา' ในห้องลับและฝึกฝนทักษะซึ่งทำให้เขาสามารถหายตัวไปยังที่ยากหยั่งถึงได้
โลกธาตุ
โดยจูฬณีสูตร แบ่ง พันโลกธาตุ เป็น 3 ขนาด คือ
เตียบ่อกี้
กลับมาเป็นประมุขแห่งพรรคเม้งก่า
เตียบ่อกี้สามารถแก้ไขความขัดแย้งระหว่างพรรคจรัส กับหกสำนักใหญ่โดยการเป็นตัวแทนของพรรคในการต่อสู้กับนักรบพรรคอื่น ๆ เขาได้เปิดเผยแผนการชั่วร้ายของเฉิงคุนและได้รับความเคารพจากนิกายเม้งก่า สมาชิกพรรคได้ขอบคุณเตียบ่อกี้ ที่ได้ช่วยพวกเขาและต้องการให้เขาดำรงตำแหน่งผู้นำของพรรคซึ่งว่างเปล่านับตั้งแต่การเสียชีวิตของผู้นำคนก่อนหน้า หยาง ติงเทียน ตอนแรกเตียบ่อกี้ไม่เต็มใจรับตำแหน่ง แต่ผลสุดท้าย เขาก็ได้ดำรงตำแหน่งพรรคจรัส และได้ปฏิรูปพรรคเพื่อปรับปรุงความสัมพันธ์กับสำนักอื่น ๆ ในที่สุดหลังจากที่เตียบ่อกี้ได้พบกับ จางซานฟง เขาได้มอบพรรคมารให้อยู่ภายใต้การปกครองของจางซานฟง พ่อบุญธรรมของเขา และเขาได้กลั่นกรอง และได้เพิ่มวรยุทธทั้งหมดที่เขาได้เรียนรู้
การออกผจญภัยของเตียบ่อกี้
ในขณะที่เขากำลังจะไปหาพ่อบุญธรรมของเขาที่กลับมายังแผ่นดินใหญ่ เตียบ่อกี้จึงรู้ว่าสมาชิกของนิกายทั้งหกถูกจับโดยทหารของราชวงศ์หยวนหลังจากที่พวกเขาออกจากดอยเจิดจ้า กองกำลังหยวนนำโดยเจ้าหญิงมองโกล "เตี๋ยเมี่ยง" นางได้หลงเสน่ห์เตียบ่อกี้หลังจากเผชิญหน้ากับเขาในการต่อสู้ไม่กี่ครั้ง เตียบ่อกี้สามารถช่วยเหลือสมาชิก 6 สำนัก ได้สำเร็จ หลังจากวันนั้น ทำให้พรรคจรัส และ 6 สำนักใหญ่เป็นพันธมิตรกัน ในขณะเดียวกันเตี๋ยเมี่ยงก็ตกหลุมรักเตียบ่อกี้อย่างลับ ๆ ต่อมาเธอก็ปลดปล่อยทุกคน โดยมีข้อตกลงกับเตียบ่อกี้ว่าเขาต้องปฏิบัติตามเงื่อนไขสามข้อ ข้อแรกคือ ต้องอนุญาตให้เธอตามเขาไปทุกที่ และเธอจะบอกกับเขาอีกสองเงื่อนไขต่อไป
โลกธาตุ
* นับระบบองค์ประกอบย่อยเฉพาะจุดทดแทน เปรียบ จันทิมสุริยะ และ โลกธาตุ นั้น ซึ่งจะเป็นระบบที่มีจักรวาลหรือระบบสุริยะที่สมบูรณ์สสารภพภูมิ ได้เฉพาะตำแหน่งนี้เท่านั้น*
เจ้าหญิงปูรณิกาแห่งเนปาล
เจ้าหญิงปูรณิการาชยลักษมีเทวีศาหะ (7 กรกฎาคม พ.ศ. 2543) เป็นพระราชธิดาในเจ้าชายปารัส มกุฎราชกุมารแห่งเนปาล กับเจ้าหญิงหิมานี มกุฎราชกุมารีแห่งเนปาล และเป็นพระราชนัดดาในสมเด็จพระราชาธิบดีชญาเนนทระ พระมหากษัตริย์องค์สุดท้ายแห่งเนปาล
พระประวัติ
เจ้าหญิงปูรณิกาประสูติเมื่อวันที่ 7 กรกฎาคม พ.ศ. 2543 ณ กาฐมาณฑุ ประเทศเนปาล พระราชธิดาองค์แรกในเจ้าชายปารัส มกุฎราชกุมารแห่งเนปาล กับเจ้าหญิงหิมานี มกุฎราชกุมารีแห่งเนปาล
เตียบ่อกี้
การออกผจญภัยของเตียบ่อกี้
เตียบ่อกี้เดินทางกลับไปยังหุบเขาน้ำแข็งเพลิงกับเตี๋ยเมี่ยง, จิวจี้เยียก และ เสี่ยวเจียว พร้อมกับหยินลี่ (ซูเอ๋อ) ได้แอบติดตามพวกเขา เมื่อเตียบ่อกี้ได้พบ พญาราชสีห์ขนทองเจียซุน พ่อบุญธรรม พวกเขาจึงเต็มไปด้วยอันตรายเพราะศัตรูของพวกเขากำลังยินดีกับการได้ครอบครองดาบฆ่ามังกร และพวกเขายังได้พบกับสมาชิกของพรรคชาวเปอร์เซีย เสี่ยวเจียวตกลงที่จะออกไปกับชาวเปอร์เซียเพื่อเป็นผู้นำของพวกเขา เพื่อไม่ให้ผู้อื่นมาแทนที่ตำแหน่งแม่ของเธอ ในขณะเดียวกันจิวจี้เยียกแอบลอบสังหารซูเอ๋อ และลอบทำร้ายเตียบ่อกี้, เตี๋ยเมื่อง และพญาราชสีห์ขนทองเจียซุน เพื่อให้เธอสามารถยึดกระบี่อิงฟ้า และดาบฆ่ามังกรได้
จิวจี้เยียกใส่ร้ายเตี๋ยเมี่ยงว่าเป็นคนฆ่าซูเอ๋อ โดยการลอยร่างของซูเอ๋อในขณะที่เธอหมดสติ เมื่อเตียบ่อกี้ตื่นขึ้นเขาก็ตกใจที่เห็นว่าซูเอ๋อตายแล้วและเชื่อว่าเป็นผู้ลงมือสังหาร เขากลับไปยังแผ่นดินใหญ่กับจิวจี้เยียก และพ่อบุญธรรมของเขาเจียซุน แต่ต่อมา จิวจี้เยียกก็ถูกเซ่งคุน และเฉิน โหยวเหลียงจับตัวไป ซึ่งทั้งสองได้วางแผนที่จะกระตุ้นความขัดแย้งในพรรคมาร กับ 6 สำนักใหญ่อีกครั้ง
เตียบ่อกี้พบเตี๋ยเมี่ยงอีกครั้ง และต้องการที่จะฆ่าเธอเพื่อแก้แค้นให้ซูเอ๋อ แต่เขาก็เว้นจากการทำเช่นนั้น เพราะเขายังคงรักเธอและคิดว่าเธออาจจะไม่ได้ตั้งใจ
เตียบ่อกี้ได้ช่วยเหลือจิวจี้เยียกจากเงื้อมมือของเฉิน โหยวเหลียง และบอกกับเธอว่า ซ่งแชจือ คือตัวการเรื่องราวทั้งหมด เพราะเขามีความพยายามที่จะครอบครองบู้ตึ้ง ทำให้รักสามเส้าค่อยๆพัฒนาระหว่างเขา,เตี๋ยเมี่ยง และ จิวจี้เยียก เขาตัดสินใจที่จะแต่งงานกับจิวจี้เยียก เพื่อพิสูจน์ความจงรักภักดีต่อเธอ แต่แล้วเตี๋ยเมี่ยงก็ขัดขวางงานแต่งงานด้วยการบอกว่าเธอรู้ว่าพ่อบุญธรรมของเขาถูกคุมขังและบอกว่าสภาพที่สองของเธอ (ตามข้อตกลงก่อนหน้านี้) คือเขาไม่สามารถแต่งงานกับจิวจี้เยียกได้ จิวจี้เยียกจึงเกลียดเตี๋ยเมี่ยงมากขึ้นที่มาทำลายงานแต่งงานและ จู่โจมเธออย่างชั่วร้ายด้วย 'ดัชนีเก้าสุริยัน'
จิวจี้เยียกสาบานที่จะทำให้เตียบ่อกี้ชดใช้ต่อการทรยศต่อความรักของเธอและสาบานที่จะฆ่าเตี๋ยเมี่ยง เตียบ่อกี้ได้ช่วยเตี๋ยเมี่ยง และพวกเขาเข้าร่วม Lion Slaying Ceremony ที่วัดเส้าหลิน ซึ่งเป็นส่วนหนึ่งของแผนการของเซ่งคุนเพื่อฆ่าพญาราชสีห์ขนทองเจียซุน โดยใช้เจียซุนเป็นเหยื่อล่อให้ทุกคนเข้าไปในกับดัก - เนื่องจากชะตากรรมของเขาจะถูกตัดสินโดยแชมป์ของการประกวดวรยุทธ จิวจี้เยียกปรากฏตัวในพิธีและเอาชนะผู้ท้าชิงทั้งหมด และเตียบ่อกี้เองก็เกือบเอาชนะเธอ แต่เขาลังเลที่ช่วงเวลาที่สำคัญและสูญเสีย
จิวจี้เยียกยินยอมให้เตียบ่อกี้ช่วยเธอต่อสู้กับเวรยามในวัดเส้าหลินที่เฝ้าเจียซุน เนื่องจากการเอาชนะพวกเขาได้ เจียซุนจะเป็นอิสระ ซึ่งเตียบ่อกี้ก็ทำได้สำเร็จ
โลกธาตุ
เมื่อรวมจักรวาลทั้งสิ้น จะได้ หกแสนโกฏิจักรวาล พิกัด หรือหกล้านล้านจักรวาล(6,000,000,000,000) ซึ่งในระบบนี้นั้นมีการเกิดดับสลับกันดั่งฟองพรายน้ำ ของระบบย่อย คือพันโลกธาตุกลาง จะระเบิด สลับกันไป ส่วนพันโลกธาตุเล็กจะไหลเข้ากลาง และระบบสุริยะ จะไฟไหม้ ในการเกิดดับ (ไฟครบ 8 ครั้งจะตรงกับกันไหลเข้ากลาง 1 ครั้ง ไหลเข้ากลางครบ 8 ครั้งจะตรงกับ ระเบิด 1 ครั้ง   รวม จักรวาลเกิดดับ 64 ครั้ง ต่อ มหากัป แต่ว่าในไฟ น้ำท่วม และ ระเบิดนั้น ใช้เวลาไม่เท่ากัน  การนับเป็นรอย มหากัปจึงตายตัวกว่า) คือ แตกดับและเกิดใหม่ไม่พร้อมกัน  ปรากฏประมาณ หลักล้านล้านจักรวาล นั่นเอง
เวลาถือกำเนิดจนสิ้นสลายไปของจักรวาลขนาดเล็กเป็น1จุลกัปป์ จักรวาลขนาดเล็กแตก 7 ครั้งในครั้งที่8จักรวาลขนาดกลางจะแตกเรียกมัชฌิมกัปป์ จักรวาลขนาดกลางแตก 7 ครั้งในครั้งที่ 8 จักรวาลขนาดใหญ่จะแตกเรียกมหากัป จักรวาลขนาดเล็กแตกด้วยธาตุไฟ จักรวาลขนาดกลางแตกด้วยธาตุน้ำ จักรวาลขนาดใหญ่แตกด้วยธาตุลม รวมเป็นแตกดับ64รอบในหนึ่งมหากัป
ในวันสิ้นโลกในคัมภีร์ทางพระพุทธศาสนากล่าวว่าดวงอาทิตย์จะมีขนาดใหญ่ขึ้น 7 เท่า หรืออาจมี 7 ดวง (ในคัมภีร์ สัตต แปลว่า 7 อาจ 7 เท่า หรือ 7 ดวงก็ได้) หมายถึงลักษณะการแตกสลายไปของจักรวาลขนาดเล็กเท่านั้น
พระพุทธองค์ตรัสแสดงบอกลักษณะของโลกนี้ ว่า มหาปฐพีนี้ตั้งอยู่บนน้ำ (แผ่นดินและมหาสมุทร) น้ำตั้งอยู่บนลม (มหาสมุทรและชั้นบรรยากาศ) ลมตั้งอยู่บนอากาศ (ชั้นบรรยากาศและอวกาศ) สมัยที่ลมใหญ่พัด เมื่อลมใหญ่พัดอยู่ย่อมยังน้ำให้ไหว น้ำไหวแล้ว ย่อมยังแผ่นดินให้ไหว
อ้างอิง
จูฬนีสูตร สุตตันตะปิฎก อังคุตตรนิกาย ติกนิบาต เล่ม 1 ภาค 3 หน้า 431
สุริยสูตร พระสุตตันตปิฎก อังคุตรนิกาย สัตตก-อัฏฐก-นวกนิบาต เล่ม ๔ - หน้าที่ 214
สุตตันตปิฎก ทีฆนิกาย มหาวรรค มหาปรินิพพาน
เจ้าหญิงปูรณิกาแห่งเนปาล
ปัจจุบัน
ปัจจุบันเจ้าหญิงปูรณิกาได้เสด็จลี้ภัยทางการเมืองพร้อมกับพระชนนี พระอนุชา และพระขนิษฐา โดยได้ประทับอยู่ในประเทศสิงคโปร์ เพื่อไปสมทบพระชนกที่ประทับอยู่ก่อนแล้วซึ่งประกอบธุรกิจในประเทศสิงคโปร์.
มหาสงครามจอกศักดิ์สิทธิ์
มหาสงครามจอกศักดิ์สิทธิ์ หรือ เฟต/สเตย์ไนต์ เป็นเอโรเกะ สร้างโดยไทป์-มูน วางจำหน่ายครั้งแรกในปี 2547 ต่อมา สตูดิโอดีน ได้นำไปทำเป็นภาพยนตร์การ์ตูนฉายทางโทรทัศน์ โดยมีเจเนออนเป็นผู้ถือลิขสิทธิ์ ออกอากาศครั้งแรกวันที่ 6 มกราคม 2549 ถึงวันที่ 16 มิถุนายน 2549 นอกจากนี้ในปี 2550 ไทป์-มูน ได้นำมหาสงครามจอกศักดิ์สิทธิ์มาสร้างใหม่สำหรับเครื่อง เพลย์สเตชัน 2 ภายใต้ชื่อ "เฟต/สเตย์ไนต์ [เรียลตา นัว]" โดยตัดเนื้อหาที่ไม่เหมาะสมสำหรับผู้เยาว์ออกทั้งหมด เฟต/สเตย์ไนต์ ยังถูกดัดแปลงเป็นมังงะ ซึ่งในขณะนี้กำลังตีพิมพ์ลงในนิตยสารโชเน็นเอซ ฉบับรายเดือน ต่อมาได้มีการดัดแปลงเป็น ภาพยนตร์อนิเมะโดยสตูดิโอดีนอีกครั้ง ในปี 2553 ในชื่อว่า "เฟต/สเตย์ไนท์ อันลิมิเต็ด เบลดเวิร์คส์" และมีอนิเมะจากเนื้อเรื่องก่อนหน้าภาคหลักในชื่อ เฟท ซีโร่ ในปี 2555 โดยยูโฟเทเบิล และเขียบทโดยอุโรโบจิ เกน ก่อนที่ในปี 2557 จะมีการนำมาทำเป็นอนิเมะแบบ 24 ตอน ด้วยฝีมือของยูโฟเทเบิล ในชื่อ"เฟต/สเตย์ไนท์ อันลิมิเต็ด เบลดเวิร์คส์" เช่นกัน และในปี 2560 ก็ได้มีการทำเป็นภาพยนตร์อนิเมะไตรภาคโดยยูโฟเทเบิล ในชื่อ "เฟต/สเตย์ไนท์ เฮฟเว่นส์ ฟีล:เพรสตีจ ฟลาวเวอร์","เฟต/สเตย์ไนท์ เฮฟเว่นส์ ฟีล:ลอสต์ บัตเตอร์ฟลาย" ในปี 2561 และ "เฟต/สเตย์ไนท์ เฮฟเว่นส์ ฟีล:สปริง ซอง" ในปี 2563
เรื่องย่อ(บทนำ)
เฟต/สเตย์ไนต์ เป็นเรื่องราวที่กล่าวถึงเหตุการณ์ที่เกิดขึ้นในช่วงชีวิตของ เอมิยะ ชิโร่ นักเรียนช่างประจำวิทยาลัยโฮมุระบาระ ในเมืองฟุยูกิ สิบปีก่อนเขาได้ตกอยู่ท่ามกลางกองเพลิงขนาดมหึมาที่เผาผลาญเมืองและพรากครอบครัวอันเป็นที่รักของเขาไป ในขณะที่เขาอยู่กึ่งกลางระหว่างความเป็นความตาย ได้มีบุรุษลึกลับคนหนึ่งมาช่วยเขาไว้ เขาคือ เอมิยะ คิริซึงุ ซึ่งต่อมาเขาก็รับชิโร่มาเป็นบุตรบุญธรรม และอาศัยอยู่ที่บ้านคิริซึงุในเมืองฟุยูกิอย่างสงบสุข คืนหนึ่ง ในระหว่างที่พวกเขากำลังพูดคุยกันถึงเรื่องต่างๆ คิริซึงุก็ได้เปิดเผยความลับบางอย่างให้กับลูกชายของเขาว่า
"พ่อมีความลับอย่างนึงที่ไม่เคยบอกลูกเลย -พ่อเป็นจอมเวทย์"
นอกจากที่จะได้รู้ความลับเรื่องนี้แล้ว เขายังได้รู้ถึงความเป็นมาต่างๆ ของพ่อบุญธรรมของเขาคนนี้ และยังได้ทราบถึงชีวิตอันล้มเหลวในอุดมการณ์ในการดำเนินชีวิตในเส้นทางของ "ผู้ผดุงคุณธรรม" หรือผู้ที่คอยปกป้องผู้บริสุทธิ์และผู้ที่อ่อนแอกว่า  อย่างไร้ซึ่งการตอบแทน ชิโร่จึงขอให้คิริซึงุสอนเชิงเวท  ให้กับเขาบ้าง อย่างไรก็ตาม ชิโร่ผู้ซึ่งไม่มีประสบการณ์ในการใช้เวทมนตร์มาก่อน ย่อมทำให้เขาใช้เวทมนตร์ทั่วไปไม่ได้ คิริซึงุจึงได้เตือนเขาว่าเส้นทางแห่งการเป็นจอมเวทนั้นจะนำพาหายนะมาสู่ตัวเขาเอง แต่เพราะว่าชิโร่ต้องการที่จะช่วยเหลือผู้บริสุทธิ์ เขาจึงได้สอนเวทเสริมความแข็งแกร่งให้กับวัตถุไว้ในขั้นพื้นฐานเท่านั้น หลังจากที่คิริซึงุเสียชีวิต ชิโร่ก็ต้องพบกับทางตัน คือเขาไม่สามารถพัฒนาเชิงเวทของเขาได้เลยตามที่เขาหวังไว้ว่าเขาจะทำได้เพื่อที่จะนำไปใช้ช่วยเหลือผู้อื่นเหมือนกับที่พ่อของเขาทำ
สิ่งหนึ่งที่ชิโร่ไม่เคยรู้มาก่อนเลยคือเมืองฟุยูกิที่เขาอาศัยอยู่นั้นได้ถูกจัดเตรียมไว้เพื่อเป็นสนามรบระหว่างจอมเวททั้งเจ็ดอย่างลับๆ ซึ่งจอมเวททั้งเจ็ดคนที่เข้ามาร่วมจะต้องเสี่ยงชีวิตเพื่อแย่งชิงจอกศักดิ์สิทธิ์ ที่สามารถประทานทุกสิ่งทุกอย่างที่ต้องการได้ ซึ่งสงครามจะเริ่มต้นทุกๆ 50 ปี อย่างครั้งล่าสุดคือสงครามจอกศักดิ์สิทธิ์ครั้งที่ 4 เมื่อ 16 ปีก่อนก็ได้เป็นชนวนทำให้เกิดสงครามจอกศักดิ์สิทธิ์ครั้งที่ 5 ขึ้นมาอีกภายในเวลา 10 ปีโดยหาสาเหตุไม่ได้ จอมเวทที่เข้าร่วมสงครามทุกคนนั้นจะถูกขนานนามว่า "มาสเตอร์" ผู้ซึ่งควบคุมวิญญานที่อยู่ในฐานะ "ข้ารับใช้" เพื่อใช้ในการต่อสู้ในสงคราม ซึ่งวิญญานเหล่านั้นคือวิญญานของเหล่าวีรชนในแต่ละยุคสมัยของโลก ซึ่งเป็นที่แน่นอนว่าวิญญานของวีรชน แต่ละคนนั้นย่อมมีความสามารถพิเศษเฉพาะตัว หรือที่เรียกว่า "โนเบิล แฟตาซึ่ม"  ซึ่งมันจะเป็นสิ่งที่บ่งบอกถึงตัวตนที่แท้จริงของข้ารับใช้แต่ละคนนั้นด้วย และมันจะทำให้คู่ต่อสู้ทราบถึงจุดอ่อนของข้ารับใช้คนนั้นๆ ทันที การอัญเชิญข้ารับใช้ของมาสเตอร์แต่ละคนนั้นจะมีแตกต่างกันไป ซึ่งบางกรณีจะเกี่ยวข้องกับสื่อที่ใช้อัญเชิญ และความคิดความต้องการของมาสเตอร์ ซึ่งถ้าหากมาสเตอร์คนไหนมีความคิดเดียวกันกับวีรชนคนใด วีรชนคนนั้นก็จะมาเป็นข้ารับใช้ให้กับมาสเตอร์คนนั้นๆ ซึ่งในแต่ละครั้งของสงครามจอกศักดิ์สิทธิ์ ข้ารับใช้จะถูกอัญเชิญออกมาจาก 1 ใน 7 ประเภทคือ เซเบอร์, อาเชอร์, แลนเซอร์, เบอเซิร์กเกอร์, ไรเดอร์, แอสซาซิน และ แคสเตอร์
ข้ารับใช้ต้องอาศัยมานา จากมาสเตอร์เพื่อการคงสภาพอยู่บนโลก ส่วนมาสเตอร์เองก็ต้องการกำลังการต่อสู้จากข้ารับใช้และด้วยเหตุผลที่ว่าจอกศักดิ์สิทธิ์เป็นสิ่งที่มนุษย์ไม่สามารถจับต้องได้ เว้นแต่ข้ารับใช้เท่านั้นที่สามารถสัมผัสจอกได้ และจอกศักดิ์สิทธิ์จะปรากฏออกมาได้ ก็ต้องอาศัยการอัญเชิญจากมาสเตอร์ด้วยเช่นกัน จึงทำให้ข้ารับใช้และมาสเตอร์ต้องร่วมมือกันต่อสู้กับมาสเตอร์และข้ารับใช้คนอื่นๆ ซึ่งถ้าหากข้ารับใช้เกิดการขัดขืนต่อมาสเตอร์ มาสเตอร์จะมี "คำสั่งมนตรา"  ไว้คอยควบคุมข้ารับใช้ ให้ทำในสิ่งที่มาสเตอร์ต้องการทุกอย่าง ซึ่งจะมีลักษณะเป็นลวดลายต่างๆ อยู่บนข้อมือของมาสเตอร์ทุกคน เว้นเสียแต่บางในกรณีของมาสเตอร์บางคนที่ไม่มีลายมนตราบนข้อมือ แต่จะมีอยู่บนสื่ออัญเชิญข้ารับใช้แทน นอกจากจะเอาไว้คอยควบคุมข้ารับใช้แล้ว มันยังเป็นสิ่งที่ยืนยันถึงการที่จะมีสิทธิในการครอบครองจอกศักดิ์สิทธิ์ด้วย หากมาสเตอร์คนใดสูญเสียข้ารับใช้ไปแล้ว สามารถที่จะทำสัญญากับข้ารับใช้ตนใหม่หากลายมนตรายังไม่ถูกใช้จนหมดไปหรือถูกทำลายลง ซึ่งถ้าหากไม่มีลายมนตราเหลืออยู่แล้ว มาสเตอร์ที่ไร้ลายมนตราสามารถไปขอรับการคุ้มครองจากผู้คุมกฎที่โบสถ์ประจำเมืองได้
เย็นวันหนึ่ง หลังจากที่ชิโร่ทำความสะอาดโรงฝึกยิงธนูของโรงเรียนเรียบร้อยแล้ว เขาก็ได้พบเห็นการต่อสู้ระหว่างข้ารับใช้สายอาเชอร์และแลนเซอร์อย่างบังเอิญ แลนเซอร์จึงทำการฆ่าปิดปากเขาเพื่อไม่ให้ความลับเรื่องสงครามจอกศักดิ์สิทธิ์รั่วไหลไปสู่คนทั่วไป ต่อมามาสเตอร์ของอาเชอร์ โทซากะ ริน ได้ช่วยเหลือเขาไว้โดยการใช้อัญมณีชุบชีวิตเขาขึ้นมา เมื่อชิโร่ตื่นขึ้นมาอีกทีก็พบว่าตัวเองรอดตายมาได้และนอนสลบอยู่ในโรงเรียน เขาจึงรีบเดินทางกลับบ้าน แต่แล้วก็ถูกแลนเซอร์ที่รู้ว่าเขายังไม่ตายมาไล่เอาชีวิตอีกครั้ง ชิโร่ซึ่งไม่มีพละกำลังพอที่จะต่อกรกับข้ารับใช้ซึ่งเป็นวีรชนในตำนานได้เลย จึงทำได้แต่ป้องกันตัวและหลบหนีเขาไปหลบในห้องเก็บของในสวนบ้านเขา ทันใดนั้นก็มีลายมนตราปรากฏขึ้นที่มือเขาในขณะที่เขากำลังหลบหนีไปซ่อนตัวในห้องเก็บของ  สถานการณ์เลวร้ายลงทุกทีเมื่อแลนเซอร์หาเขาพบและจะสังหารเขาอีกครั้ง ทันใดนั้นได้มีหญิงสาวในชุดเกราะสีเงินปรากฏตัวออกมาซัดแลนเซอร์กระเด็นออกไป และหันมาถามชิโร่ว่า...
"ท่านคือมาสเตอร์ของข้าใช่หรือไม่?"
สื่อ
ด้วยความนิยมอย่างล้นหลามของแฟนๆ ช่วยผลักดันให้ เฟท/สเตย์ไนต์ ได้พัฒนาออกมาเป็นรูปแบบต่างๆ ที่มากกว่าการเป็นวิดีโอเกม เช่นได้เป็นอนิเมะ และมังงะ อย่างเป็นทางการ และแฟนๆ ยังนำไปเขียนเป็นโดจิน และโดจินซอฟต์ (เช่น เฟทัล/เฟค) ที่เป็นเกมต่อสู้โดยการนำตัวละครใน เฟท/สเตย์ไนต์ และสถานที่ต่างๆ ในเรื่องมารวมไว้ในเกม
เนื้อเรื่อง
Fate, Unlimited Blade Works และ Heaven's Feel คือเนื้อเรื่องย่อยทั้ง 3 ที่เราจะพบในเกม ซึ่งในตัวเกมจะบังคับให้ผู้เล่นต้องเล่นแต่ละเนื้อเรื่องไปตามลำดับและมีนางเอกในแต่ละเนื้อเรื่องต่างกันออกไป
Fate
ในเนื้อเรื่องย่อยนี้จะมีเซเบอร์เป็นตัวละครหลัก โดยจะกล่าวถึงความฝันของชิโร่ในการเป็นผู้ผดุงคุณธรรมและความปรารถนาของเซเบอร์ในการกอบกู้ประเทศของเธอ เนื้อเรื่องในส่วนนี้ถูกนำไปทำเป็นอนิเมะโดยสตูดิโอดีน
Unlimited Bladeworks
ในเนื้อเรื่องย่อยนี้จะมีโทซากะ ริน เป็นตัวละครหลัก โดยจะเน้นไปถึงการฝ่าฟันอุปสรรคของชิโร่ในการเป็นผู้ผดุงคุณธรรมและอดีตของอาร์เชอร์ที่ต้องการจะแก้ไขให้สำเร็จ เนื้อเรื่องในส่วนนี้มีการทำเป็นภาพยนตร์อนิเมะโดยดีน และอนิเมะซีรีส์โดยยูโฟเทเบิล
Heaven's Feel
ในเนื้อเรื่องย่อยนี้จะมีมาโต้ ซากุระ เป็นตัวละครหลัก โดยจะกล่าวถึงความขัดแย้งระหว่างความฝันของชิโร่กับความเป็นจริง และอดีตอันโหดร้ายที่ซากุระต้องเผชิญ รวมถึงจุดประสงค์ที่แท้จริงในการจัดสงครามจอกศักดิ์สิทธิ์ขึ้นมา เนื้อเรื่องในส่วนนี้ถูกทำเป็นภาพยนตรือนิเมะไตรภาคโดยยูโฟเทเบิล โดยเจตนาของผู้สร้างเกมนั้น ถือว่าเนื้อเรื่องย่อยนี้คือฉากจบที่แท้จริงของตัวเกม
เนื้อเรื่องอื่น
เมื่อ 28 ตุลาคม 2548 ไทป์-มูนได้ปล่อยไซด์ สตอรี่ของ เฟท/สเตย์ไนต์ ออกมา ภายใต้ชื่อว่า เฟท/ฮอลโลว์ อทาราเซีย ซึ่งเป็นแฟนดิกส์ที่จะมีไซด์สตอรี่ของ เฟท/สเตย์ไนต์ ซึ่งจะกล่าวถึงเนื้อเรื่องเพียงแค่ครึ่งปีหลังจากเหตุการณ์ใน เฟท/สเตย์ไนต์ และมีตัวละครเพิ่มมาไม่ว่าจะเป็นอเวนเจอร์, บาเซตต์ ฟราก้า แม็กเรมินซ์ และ คาเรน ออร์เทนเซีย พร้อมทั้งการกลับมาของตัวละครเดิมเช่น เอมิยะ ชิโร่ และ โทซากะ ริน
เมื่อ 22 พฤศจิกายน 2549 ไทป์-มูน ได้ประกาศที่จะวางจำหน่ายนิยายในซีรีส์เฟทเรื่องใหม่ ภายใต้ชื่อว่า เฟท/ซีโร่ ซึ่งเป็นเรื่องราวก่อนเหตุการณ์ใน เฟท/สเตย์ไนต์ โดยจะมุ่งไปที่สงครามจอกศักดิ์สิทธิ์ครั้งที่ 4 เล่มแรกวางจำหน่ายในวันที่ 12 ธันวาคม 2549 ซึ่งเกิดจากการร่วมมือกันระหว่าง ไทป์-มูน และ ไนโตรพลัส
ผลงานแปลจากผู้ติดตาม
ต้นฉบับของ "เฟท/สเตย์ไนต์" ได้ถูกนำมาแปลเป็นภาษาอังกฤษโดยกลุ่มแฟนผลงานที่ใช้ชื่อว่า Miror Moon ส่วนเวอร์ชันทดลองของ "เฟท/สเตย์ไนต์" นั้นได้กลุ่มแฟนอีกกลุ่มหนึ่งมาแปล นั่นคือกลุ่ม insani นั่นเอง และในรูปแบบอนิเมะก็ยังได้รับการแปลเป็นแฟนซับโดยกลุ่มแฟนๆ จากทั่วสารทิศ ไม่ว่าจะเป็น อังกฤษ, เกาหลี, จีน, สเปน, ฮีบรู, ฝรั่งเศส, สโลวีเนีย, เยอรมัน, อิตาเลียน, โปรตุเกส หรือแม้แต่ ไทย
มังงะ
เฟท/สเตย์ไนต์ ในรูปแบบมังงะ ภาพโดย ดัดโตะ นิชิวาคิ ตีพิมพ์ลงในนิตยสาร โชเน็น เอซ ภายใต้ลิขสิทธิ์สำนักพิมพ์คาโดคาว่า โชเท็น เมื่อวันที่ 26 ธันวาคม พ.ศ. 2548 ซึ่งเนื้อหาจะเน้นนำเสนอโดยอ้างอิงจากในเกมเป็นหลัก และยังเน้นหนักไปที่บท อันลิมิเตด เบลด เวิร์คส ให้เด่นชัดขึ้นกว่าฉบับอนิเมะอีกด้วย พร้อมทั้งยังเสริมเนื้อหาให้สัมพันธํเข้ากับ เฟท/ฮอลโลว์ อทาราเซีย และ เฟท/ซีโร่ อีกด้วย
แอนิเมชัน
เฟท/สเตย์ไนต์ ในรูปแบบอนิเมะ ออกอากาศครั้งแรกเมื่อวันที่ 6 มกราคม พ.ศ. 2549 และสิ้นสุดเมื่อวันที่ 16 มิถุนายน พ.ศ. 2549 ความยาวทั้งหมด 24 ตอนโดย Studio DEEN ภายใต้ชื่อว่า Fate Project ด้วยความร่วมมือของ Geneon Entertainment, TBS,CREi,ไทป์-มูน และ Frontier Works Inc. ต่อมาก็ได้ออกอากาศอย่างเป็นสากลในช่อง อะนิแม็กซ์ ในปี 2550 อีกทั้งยังมีฉบับภาษาอังกฤษ เพื่อออกอากาศในเขต เอเชียตะวันออกเฉียงใต้ ในเดือน เมษายน ปี พ.ศ. 2550 พร้อมทั้งยังมีการเผยแพร่ลิขสิทธิ์ไปยัง อเมริกาเหนือ อีกด้วย ซึ่งเนื้อหาในอนิเมะนั้นจะเน้นหนักไปในเนื้อหาของเกม ในส่วนของบทเฟท มีการเสริมเนื้อหาในส่วนของ อันลิมิเต็ด เบลด เวิร์คส และ เฮฟเว่นส ฟีล อีกด้วย แต่จะไม่เพิ่มเติมเนื้อหาในส่วนของ เฟท/ฮอลโลว์ อทาราเซีย เลยแม้แต่นิดเดียว ซึ่งในฉบับอนิเมะนี้ ก็ได้คุณ คาวาอิ เคนจิ ซึ่งเป็นผู้แต่งเพลงในซีรีส์ของเฟท ในต้นฉบับของเกม มาเป็นผู้แต่งเพลงให้ในฉบับอนิเมะด้วย ซึ่งจะเห็นได้จากการนำซาวนด์แทร็กในเกม มารีมิกซ์ใหม่เพื่อใช้ในฉบับอนิเมะโดยเฉพาะ อย่างเช่นเพลง "Yakusoku Sareta Shouri No Tsurugi"(約束されたの剣), "Emiya" และ "This Illusion" ซึ่งต่อมาได้ถูกเปลี่ยนชื่อเป็น "disillusion" เพื่อใช้เป็นเพลงเปิดสำหรับฉบับอนิเมะ
เพลงประกอบ
นอกจากนั้นอัลบั้มซาวนด์แทร็ค Avalon - Fate/Stay Night ยังได้รับการเรียบเรียงใหม่โดย WAVE และ K.JUNO โดยเรียบเรียงเพลง "This Illusion" ให้เป็นภาษาอังกฤษ พร้อมทั้งมี 2 เวอร์ชัน คือ "Illusion/Vision" และ "Illusion/Fate" อีกด้วย
การตอบรับ
เฟต/สเตย์ไนต์ เป็นวิชชวล โนเวล ที่มียอดจำหน่ายสูงที่สุดในปี 2547 นอกจากนี้ เฟต/ฮอลโลว์ อทาราเซีย "แฟนดิสก์" ซึ่งเป็นภาคต่อของเฟต/สเตย์ไนต์ ยังเป็นวิชชวล โนเวล ที่มียอดจำหน่ายเป็นอันดับที่สองของปี 2548